Cuenca, Ecuador

Cuenca (nama rasmi: Santa Ana de los cuatro ríos de Cuenca) adalah ibu kota wilayah Pentadbiran Azuay di Ecuador. Kota ini diseberangi oleh sungai Tomebamba, Tarqui, Yanuncay dan Machángara, dan terletak di wilayah selatan-tengah antara Andes Ecuador, di lembangan sungai Paute, pada ketinggian 2,538 meter di atas paras laut dan dengan iklim Andes yang sederhana dengan purata 16.3° Celcius. 

Kota ini juga dipanggil "Cuenca of the Andes" atau "Athens of Ecuador" disebabkan seni binanya, kepelbagaian budayanya, sumbangannya kepada seni, sains dan kesusasteraan Ecuador, dan turut menjadi tempat kelahiran ramai tokoh masyarakat Ecuador yang terkenal. Pada bancian 2022, ia mempunyai populasi seramai 596,101 penduduk, menjadikannya bandar ketiga paling ramai penduduk di negara ini di belakang Guayaquil dan Quito. Bandar ini adalah teras kawasan metropolitan Cuenca, yang juga terdiri daripada bandar dan paroki luar bandar yang berdekatan. Konglomerat itu juga menduduki tempat ketiga di kalangan konurbasi Ecuador.

Cuenca telah diasaskan pada 12 April 1557 setelah berlakunya keruntuhan di bandar Inca Tomebamba (pusat pentadbiran utama) dan bandar Cañari Guapondelig, oleh Gil Ramírez Dávalos, di bawah arahan raja muda Peru Andrés Hurtado de Mendoza. Pada abad ke-20, bandar ini semakin berkembang dan terus mempromosikan pendidikan dan budaya. Kemudian pada tahun 1999, pusat bersejarahnya telah diisytiharkan sebagai Tapak Warisan Dunia UNESCO. Ia adalah salah satu pusat pentadbiran, ekonomi, kewangan dan komersial yang amat penting di Ecuador. Aktiviti utama bandar ini ialah perdagangan dan industri; dalam beberapa tahun kebelakangan ini, Cuenca juga telah memantapkan dirinya sebagai tarikan pelancong antarabangsa.

Rujukan

Pautan luar

 Official Travel Guide To Cuenca, with maps, hotels, restaurants, photos & more information about Cuenca
 A Guide to Using the City Buses in Cuenca 
 Cuenca government
 Universidad de Cuenca
 Universidad del azuay
 Ecuador Special Events and Holiday Calendar
 Cultura, tradición y turismo de Cuenca - Ecuador
 Cuenca in 360° view, Map of Cuenca 
 Travel Map Guide To Cuenca, with maps, hotels, restaurants, maps & more about Cuenca
 Business Directory 
 Gastronomic Guide